Pauliaus Stalionio nauja koncertinė programa
2023-11-14 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Jau kelis dešimtmečius savo neišsenkančia kūryba puošiantis Lietuvos muzikinę padangę dainininkas Paulius Stalionis atvyksta į Šiaulių kultūros centrą.
Tūkstančius klausytojų pavergęs turiningomis, jautriomis ir įsimintinomis dainomis, charizmatiškasis atlikėjas vėl sugrįžta su nauja programa ir maksimaliai pozityvia nuotaika!
Širdis ir sielas virpinančiame koncerte, klausytojai išgirs laikui nepavaldžius šlagerius „Vakarai ilgi“, „Jeigu tavęs nebūtų“, „Man nereik į Airiją“, „Saulės laikrodžiai“, „Jei nemylėsi“, „Lietus nenuplaus“, bei daugelį populiarėjančių kūrinių, kurie, neabejotinai, privers suklusti, nusijuokti arba tyliai nubraukti ašarą.
Ne vienerius metus nominuotas prestižiniuose Lietuvos muzikiniuose apdovanojimuose kaip atlikėjas bei dainų tekstų autorius, kuriantis dainas ryškiausioms mūsų šalies estrados žvaigždėms, Paulius Stalionis įrodė, kad didžiojoje scenoje nėra atsitiktinai!
Pasiilgote nuoširdumo? Pavargote nuo kasdienės rutinos? O gal nežinote kokią dovaną padovanoti savo brangiausiems artimiesiems? Atsakymas paprastas: durys į Pauliaus Stalionio koncertų sales yra atviros visiems, kurie vertina lietuvišką žodį, autorinę kūrybą, prasmę dainose bei nesumeluotą atlikėjo atsidavimą scenai ir klausytojams!
Renginio trukmė: ~1.30 val.

Instaliacija VEGETACINĖ BŪKLĖ
2023-11-15 18:00 - 2023-11-16 18:00 | Šiaulių dramos teatro Mažoji salė
Bus rodoma:

2023.11.15 18:00 val.,
2023.11.15 19:30 val.,
2023.11.16 18:00 val.,
2023.11.16 19:30 val.,
2023.11.18 16:00 val.,
2023.11.19 14:00 val.,
2023.11.19 15:30 val.,

Projekto organizatoriai Meno ir mokslo laboratorija, „Meno Alchemija“.
Režisierius – Naubertas Jasinskas
Vertėja – Ieva Emilija Rozenbergaitė
Scenografė – Sigita Šimkūnaitė
Kompozitorius – Gintaras Sodeika
Video projekcijų autorius – Ričard Žigis
Šviesų dailininkas – Dainius Urbonis
Tekstą įgarsino: Airida Gintautaitė, Alvydė Pikturnaitė, Arvydas Dapšys, Gintarė Latvėnaitė-Glušajeva, Kamilė Galkutė, Matas Sigliukas, Vaiva Mainelytė
Medijos menininkė – Ainė Petkūnaitė

„Jūs pabandykite vieną dieną panaikinti asmenvardį „aš“ ir pabūti visuma“, – režisierius Naubertas Jasinskas.
Gausios kūrybinės komandos kuriama teatrinė patirtis žiūrovą kviečia į pasaulį pažiūrėti iš perspektyvos, kuri atsiveria į šalį atidėjus žmogiškąjį ego. Seanso metu dvylika žiūrovų patirs personifikuotus ir unikalius išgyvenimus, kai šviesomis, garsais, aktorių įrašytais audio tekstais, kvapais kiekvienas spektaklio dalyvis savitai ir asmeniškai pajus, ką reiškia atsidurti vegetacinėje būsenoje ir tarsi pamatyti save iš šalies.
Spektaklis „Vegetacinė būklė“ sukurtas remiantis dramaturgės Manuelos Infantės pjese, kurios struktūroje pritaikyti įvairūs augalų gyvavimo etapai, užfiksuoti esminiai virsmai. Jie leidžia keisti žmogiškus aplinkos suvokimo principus ir pačiam spektaklio dalyviui išgyventi vegetacinę būseną, kuri įtraukia, ramina ir padeda į pasaulį pažvelgti kitu kampu. Kūrėjai spektaklyje ieško būdų suvokti žmonių, kaip rūšies, egzistavimo modelius.
Teatrinė patirtis vyks VŠDT specialiai pritaikytoje patalpoje. Žiūrovai perspėjami, kad renginio metu bus naudojamas stroboskopo efektas (ryškios, intensyvios šviesios).
Premjera – 2022 m. balandžio 1, 2, 3 d.
Projektą finansuoja Lietuvos kultūros taryba ir Vilniaus miesto savivaldybė.
Projekto partneriai: Valstybinis Šiaulių dramos teatras, Jono Meko vizualiųjų menų centras, Teatro žurnalas, knygynų tinklas „VAGA“.
Recenzija: „Suguldyti, ramūs, vegetuojantys” DOVILĖ ZAVEDSKAITĖ, 2022-04-15

„Humoro klubo“ programa „Šiek tiek siaubinga“
2023-11-16 19:00 | Šiaulių kultūros centro Kamerinė salė (Aušros al. 31)
Lapkričio 16 d. 19 val. Šiaulių kultūros centro Kamerinėje salėje vyks „Humoro klubo“ programa „Šiek tiek siaubinga“.
Pasaulyje tiek visko blogo vyksta, kad jau liežuvis neapsiverčia sakyti, kad viskas bus gerai. Nes nebus. Bet galbūt viskas bus geriau. O kol laukiame geresnių laikų, „Humoro klubas“ lipa į sceną su savo naujausia programa „Šiek tiek siaubinga“, nes šiek tiek siaubingais laikais ir gyvename.
Pasirodo:
Paulius Ambrazevičius
Mantas Bartuševičius
Vaidotas Šiožinis
Durys atidaromos 18.30 val.
N-16

XXII tarptautinis džiazo muzikos festivalis „Šiauliai jazz 2023“. Antroji diena
2023-11-17 19:00 | Šiaulių kultūros centro Didžioji koncertų salė (Aušros al. 31)
XXII tarptautinis Šiaulių džiazo festivalis „Šiauliai jazz 2023“ persikėlė į rudenį, kada audringa vasara su pop muzika ir dideliomis scenomis keliauja taip pat į sales, o tie, kas pasiilgę rimtos ir melodingos džiazo muzikos gali susirinkti kaip bendruomenė po vienu stogu ir jausti tai kas dabar vadinama PULSU! Nepaprasta savaitgalio pradžia – 11.17 ir 22 festivalis Šiaulių kultūros centro Didžiojoje koncertų salėje. Su natų knygos pristatymu pažengusiems gitaristams! Ją 18:00 val. pristatys šiuolaikinės muzikos ansamblio „Synaesthesis“, „Vilnius JJazz Ensemble“, „Reinless“ narys, Ritminės muzikos katedros vedėjas bei docentas Vilniaus kolegijos menų fakultete. Ir tai ne mistika, o švietimas. Jums reikia tuos stebuklus išgirsti.
APIE KOLEKTYVUS
„geck“ (Lietuva, Šiauliai)
Instrumentinė grupė iš Šiaulių (nes mes patriotai), kurioje groja: Justas Totilas (gitara), Žygimantas Daujotas (bosinė gitara, vokalas), Skomantas Ostašenkovas (būgnai).
Kaip grupė, „geck“ pirmą kartą pasirodė 2021 metais „Šiauliai gyvai“ festivalyje. Grupė greitai išpopuliarėjo renginiuose Šiauliuose ir kituose miestuose ir netrukus pasirodė tokiuose konkursuose kaip „Garažas ‘23“ Tamsta Klube, Vilniuje, bei Šiaulių „Polifonijos“ organizuotame konkurse „Interpo ‘23“, kur užėmė pirmąją vietą, o Menų fabriko Loftas organizuotame konkurse „Novus ‘23“ pasiekė pusfinalį. Kolektyvas atlieka įvairaus pobūdžio bei žanro muziką, nors programoje daugiausiai vyrauja instrumentiniai jazz fusion, punk jazz stiliaus kūriniai, koncertuose taip pat galima išgirsti funk, bliuzo, regio bei progresyvaus roko elementų. „geck“ repertuare skamba tiek savos kūrybos, tiek ir aranžuoti kūriniai.
Video: https://www.youtube.com/watch?v=X6I19Z_Pm-g&t=113s&ab_channel=geck
Prano Kentros kvartetas (Lietuva, Latvija)
Pranas Kentra – gitara, kompozicijos
Jievaras Jasinskis – trombonas
Artūrs Duckis – bosinė gitara
Domantas Razmus – mušamieji
Galbūt dėl spalvingų kvarteto muzikantų muzikinių kelių, patirties ir lankstumo muzikoje, kvartetas meistriškai laviruoja tarp muzikos žanrų bei stilių: nuo tam tikro lengvumo, ironijos sudėtingesnės muzikos rėmuose, Bill Frisell’inio bliuzinio skambesio, bliugraso, taip pat roko įtakos džiaze, link šiuolaikinių ritmų tendencijų (mikroritmų, sudėtinių metrų, poliritmų) bei laisvos improvizacijos.
Pranas Kentra – be kitų įvairaus žanro projektų yra šiuolaikinės muzikos ansamblio „Synaesthesis“, „Vilnius JJjazz Ensemble“, „Reinless“ narys, Ritminės muzikos katedros vedėjas bei docentas Vilniaus kolegijos menų fakultete.
Jievaras Jasinskis – pernai apdovanotas „Vilnius Jazz“ festivalio prizu už nuopelnus Lietuvos džiazui, nes yra vienas aktyviausių kompozitorių ir aranžuotojų Lietuvoje bei puikus trombonininkas, kuriantis ir buriantis didelių sudėčių autorinės muzikos projektus. Jievaras Jasinskis yra daugumos projektų dalyvis ir „Vilnius JJazz Ensemble“ vadovas.
Artūrs Duckis – gimė Latvijoje, baigė klasikinę gitarą Daugpilio muzikos mokykloje. Atvažiavo į Vilnių 2019 m. studijuoti kontraboso specialybės į Lietuvos Muzikos ir Teatro Akademiją. Artūrs Duckis groja su tokiais kolektyvais, bei atlikėjais kaip: Veronika ChiChi Quartet, Arkady Gotesman, Dmitrij Golovanov, Kęstutis Vaiginis, Musina Ebobise ir kt.
Domantas Razmus – šiuo metu yra vienas kviečiamiausių, aktyviausių ir kūrybingiausių būgnininkų Lietuvoje, kurį galima išgirsti „Improdimensijos“ koncertuose, „Vilnius Jjazz Ensemble“, „Reinless“ bei įvairiuose eksperimentiniuose, šiuolaikinės ir improvizacinės muzikos projektuose.
Lorenzo De Finti Quartet (Italija)
Lorenzo De Finti – fortepionas
Stefano Dall’Ora – boso gitara
Alberto Mandarini – trimitas, flugelhornas
Marco Castiglioni – mušamieji
Lorenzo pradėjo groti pianinu būdamas penkerių, o viešai groti vienuolikos. Oficialias studijas jis pradėjo vadovaujamas maestro Remo Gelmini, o studijas baigė pas maestro Alberto Colombo Milano Giuseppe Verdi konservatorijoje. Lorenzo taip pat baigė tradicinės kompozicijos studijas ir gavo galimybę gilintis į džiazo improvizaciją su visame pasaulyje žinomais Maestro. Sante Palumbo ir Gil Goldstein „Jazz and Rock Inc.“ Monake (Vokietija) ir Berklio muzikos koledže Bostone. Dėl savo išskirtinės technikos ir meninės išraiškos, Lorenzo iškart buvo pripažintas žiniasklaidos ir pradėjo groti kai kuriose svarbiausiose Europos muzikinėse vietose. Specializuodamasis džiaze ir šiuolaikinėje muzikoje Lorenzo keliavo pirmyn ir atgal iš Europos į JAV, bendradarbiavo su tokiais svarbiais muzikantais kaip J. Gregg, B. Dameo, T. Robinson, S. Kimmons, D. Freemann, G. Goldstein, C. Vilchez, S. Hunt, Dany Martinez , T. Scottas, T. Dambley, Alexas Acuna, Ernestico Rodriguezas, Ericas Marienthalis, Frankas Gambale’as, M. Abramsas, The Harlem Gospel Singers, J. Bisonette ir daugelis kitų. 1999 m. muzikinė grupė „Lorenzo De Finti grupė“, įrašytas „BEYOND THE DESERT“ su kviestinėmis žvaigždėmis perkusininku Alexu Acuna ir sakso grotu Ericu Marienthalu.
Daugelio televizijos reklamų („Reebok“, „Sharp“, „DeAgostini“, „Opel“, „Mercedes Benz“) televizijos laidų („Genius-Rete 4“, „Lo stivale delle meraviglie-Canale 5“, „La macchina del tempo“, „Cento vetrine“, „Streghe“, „Marte e Venere“) kompozitorius ir prodiuseris. Jis dirba Italijos TV tinkle RAI ir Mediaset, Šveicarijos TV tinkle RSI ir Ispanijos TV tinkle TVE, taip pat kuria muziką įvairioms radijo stotims. „WE LIVE HERE, siuita džiazo kvartetui“ yra pirmasis Lorenzo akustinio kvarteto albumas, kurį išleido Norvegijos leidykla Losen Records (www.losenrecords.com). Didelis pasisekimas, populiariausių atsisiuntimų albumas Norvegijos ir Kanados iTunes oficialiuose atsisiuntimų sąrašuose, atsiliepimai iš viso pasaulio ir daugybė koncertų visoje Europoje, Italijoje, Šveicarijoje, Norvegijoje, Lietuvoje, Lenkijoje, Anglijoje kt. Kartu su projektu „Scena Musica“ Lorenzo realizuoja ir dalyvauja gyvo garso muzikinio teatro koncertuose, tokiuose kaip BLUES POINT, BEATLES!, CROSSROADS, REPLAY ir NOEL su 45–50 metinių pasirodymų. Grupės muzikinis vadovas ir muzikos bendraautoris Williamo Shakespeare’o teatro kūriniui „La Dodicesima Notte“ (Dvyliktoji naktis), kurį režisavo F. Brancialroli su vokaliste Rita Pavone ir aktoriumi Renzo Montagnani Veronos romėnų teatre. Italijoje, Ispanijoje (M.I.T., Madridas), Šveicarijoje ir Vokietijoje Lorenzo rengia seminarus ir meistriškumo kursus apie fortepijono ir klavišinių parodų atlikimą ir techninius aspektus. Šiuo metu Lorenzo rengia savo džiazo ir klasikos radijo laidą „Rete Due“ Lugane, interviu su daugeliu svarbių muzikantų ir muzikologų bei komentuoja gyvus koncertus.
Daugiau: https://lorenzodefinti.com/
Renginio trukmė: ~3 val. (su pertauka).
Klaipėdos džiazo orkestro Combo grupę pristato: Klaipėdos miesto savivaldybė, Klaipėdos džiazo orkestras

Prieškalėdinė mugė “Stilius ir Skonis”
2023-11-18 10:00 - 17:00 | Šiaulių arena
Kad per Kalėdinį laikotarpį galėtumėte ramiai mėgautis laiku su artimaisiais, pasiruoškime jam be rūpesčių iš anksto.
Jūsų patogiam ir lengvam apsipirkimui rengiame jau tradicija tapusią prieškalėdinę mugę “Stilius ir Skonis”!
Čia rasite gausų Lietuvos dizainerių kurtų drabužių bei vientinių papuošalų ir aksesuarų pasirinkimą, kuriais bus puiki proga pasipuošti per artėjančias šventes. Jaukumo Jūsų namams suteiks mugėje rastos interjero detalės, kurios Kalėdiniu laikotarpiu papuoš Jūsų namus. O maisto gurmanai atras įvairiausius bei išskirtinius skanėstus savo stalui
Pasimatykime mugėje „Stilius ir skonis“ lapkričio 18 d. nuo 10:00 Šiaulių arenoje!
Įėjimas į mugę nemokamas.
Mugės darbo laikas: nuo 10 iki 16 val.
Mugėje bus filmuojama ir fotografuojama!
Renginio organizatorius: mugiucentras.lt
*Renginys gali būti filmuojamas ir fotografuojamas. Bilietą įsigijęs asmuo supranta, jog jo atvaizdas gali būti matomas renginio nuotraukose ar vaizdo įrašuose ir sutinka, kad šios nuotraukos ar vaizdo įrašai gali būti patalpinti viešai prieinamuose socialiniuose tinkluose ar media priemonėse.

Klaipėdos miesto savivaldybės kultūros centro Žvejų rūmų jaunimo teatro „Be durų“ muzikinis spektaklis vaikams „Atsikrausto kiaulė“
2023-11-18 13:00 | Šiaulių kultūros centro Didžioji koncertų salė (Aušros al. 31)
Lapkričio 18 d. 13 val. Šiaulių kultūros centro Didžiojoje koncertų salėje bus rodomas Klaipėdos miesto savivaldybės kultūros centro Žvejų rūmų jaunimo teatro „Be durų“ muzikinis spektaklis vaikams „Atsikrausto kiaulė“. Šis spektaklis – tai XIV respublikinio mėgėjų teatrų festivalio „Pulsas“ programos dalis.
Mažame jaukiame miestelyje gyvena keturi geri draugai: Višta Henrieta, Lapinas Albertas, Triušis Nikas ir Pudeliukė Žozefina. Vieną gražų rytą visi labai nustebo pamatę užrašą ant Žozefinos namelio – „Išnuomojamas butas“. Dingo ir pati Žozefina. Visi buvo labai nustebę ir nuliūdę. Ypač sielvartavo Lapinas Albertas.
Netrukus miestelį apskriejo baisi žinia – į Žozefinos namelį atsikrausto kiaulė! Kaip toliau klostėsi ši istorija sužinosite atėję į spektaklį.
Šį spektaklį jaunimo teatras „Be durų“ buvo pastatęs 2005 m. ir jis buvo vaidinamas iki 2015 m. Spektaklis buvo be galo populiarus ir mėgstamas, todėl teatro kolektyvas 2019 m. vėl grįžo prie šios keistos istorijos. Tik šį kartą kartelė užkelta gerokai aukščiau – visas spektaklio dainas aktoriai atlieka gyvai, be vokalo įrašo, žymiai sudėtingesnė choreografija, nauja scenografija, nauji prašmatnūs kostiumai.
Teatras ir šį kartą tikisi susilaukti ne mažesnio dėmesio ir žiūrovų pripažinimo.
Režisierė Angelė Juškevičienė
Scenografė Olga Ronkaitienė
Kostiumų dailininkė Aina Zinčiukaitė
Choreografė-baletmeisterė Jolanta Ženčienė
Kompozitorius Haroldas Šlikas
Trukmė 50 min.
Jaunimo teatras „Be durų“ – unikalus reiškinys ne tik uostamiesčio, bet ir visos Lietuvos teatriniame pasaulyje. Tai vienas seniausių Klaipėdos teatrų (nuo 1962 m.) ir bene vienintelis repertuarinis mėgėjų teatras Lietuvoje, kiekvieną sekmadienį rodantis spektaklius vaikams bei jaunimui.
Visi teatro „Be durų“ spektakliai išsiskiria spalvingumu, muzikalumu, plastiškumu.
Anot režisierės A. Juškevičienės, vienas svarbiausių teatro išskirtinumų, užtikrinantis nuolatinį repertuarą, yra aktorių atsidavimas ir meilė savo kolektyvui. Moksleiviai nepalieka trupės ir tapę studentais, ir sukūrę šeimas.
Mažieji žiūrovai myli teatrą „Be durų“. Daugelis tuos pačius vaidinimus žiūri po kelis kartus. „Jaučiamės reikalingi“, – džiaugiasi režisierė Angelė Juškevičienė, kupina idėjų naujiems pastatymams.

Komikso „Keliuonė“ pristatymas
2023-11-18 14:00 | P. Višinskio viešoji biblioteka
Lapkričio 18 d., šeštadienį, 14.00 val. Šiaulių apskrities Povilo Višinskio viešosios bibliotekos Didžiojoje skaitykloje vyks Rimanto Kmitos ir Povilo Vincento Jankūno komikso „Keliuonė“ (Šiaulių dailės galerija, leidykla „Aukso žuvys“, 2023) pristatymas ir diskusija „Kai miestas virsta herojumi: mitai, komiksai ir kiti kūrėjų išmislai“.

APIE KOMIKSĄ
Trys klasės draugai leidžiasi į įspūdingą, nuotykių ir mįslių kupiną kelionę po Šiaulius, kad patirtų miesto praeitį ir dabartį. Su kokiais kunigaikščiais siejamas Šiaulių atsiradimas? Kokie žymūs žmonės kūrė Šiaulius? Kas platino draudžiamą spaudą mieste? Kur gyventojai karo metu slėpė žydus? Kokios nenusisekusios meilės vienijo čia gyvenusius vyrus? Kodėl regbis Šiauliuose toks populiarus? Nuotaikingame komikse atgyja ir prabyla Šiaulių pastatai, meno kūriniai, legendinės asmenybės ir netgi būtybės – tarsi žiūrėtum filmą, į kurį nejučia persikeli ir pats.
Miestas turi savo mitą ir Tu esi jo dalis!
_ _ _
Leidinys yra Šiaulių dailės galerijos vykdomo projekto „Šiaulių miesto mitas: grafinio leidinio leidyba ir sklaida“ dalis.
Rėmėjai: Lietuvos kultūros taryba, Šiaulių miesto savivaldybė

Instaliacija VEGETACINĖ BŪKLĖ
2023-11-18 16:00 - 2023-11-19 14:00 | Šiaulių dramos teatras
Artimiausi spektaliai

2023.11.18 16:00 val.,
2023.11.19 14:00 val.,
2023.11.19 15:30 val.

Projekto organizatoriai Meno ir mokslo laboratorija, „Meno Alchemija“.
Režisierius – Naubertas Jasinskas
Vertėja – Ieva Emilija Rozenbergaitė
Scenografė – Sigita Šimkūnaitė
Kompozitorius – Gintaras Sodeika
Video projekcijų autorius – Ričard Žigis
Šviesų dailininkas – Dainius Urbonis
Tekstą įgarsino: Airida Gintautaitė, Alvydė Pikturnaitė, Arvydas Dapšys, Gintarė Latvėnaitė-Glušajeva, Kamilė Galkutė, Matas Sigliukas, Vaiva Mainelytė
Medijos menininkė – Ainė Petkūnaitė

„Jūs pabandykite vieną dieną panaikinti asmenvardį „aš“ ir pabūti visuma“, – režisierius Naubertas Jasinskas.
Gausios kūrybinės komandos kuriama teatrinė patirtis žiūrovą kviečia į pasaulį pažiūrėti iš perspektyvos, kuri atsiveria į šalį atidėjus žmogiškąjį ego. Seanso metu dvylika žiūrovų patirs personifikuotus ir unikalius išgyvenimus, kai šviesomis, garsais, aktorių įrašytais audio tekstais, kvapais kiekvienas spektaklio dalyvis savitai ir asmeniškai pajus, ką reiškia atsidurti vegetacinėje būsenoje ir tarsi pamatyti save iš šalies.
Spektaklis „Vegetacinė būklė“ sukurtas remiantis dramaturgės Manuelos Infantės pjese, kurios struktūroje pritaikyti įvairūs augalų gyvavimo etapai, užfiksuoti esminiai virsmai. Jie leidžia keisti žmogiškus aplinkos suvokimo principus ir pačiam spektaklio dalyviui išgyventi vegetacinę būseną, kuri įtraukia, ramina ir padeda į pasaulį pažvelgti kitu kampu. Kūrėjai spektaklyje ieško būdų suvokti žmonių, kaip rūšies, egzistavimo modelius.
Teatrinė patirtis vyks VŠDT specialiai pritaikytoje patalpoje. Žiūrovai perspėjami, kad renginio metu bus naudojamas stroboskopo efektas (ryškios, intensyvios šviesios).
Premjera – 2022 m. balandžio 1, 2, 3 d.
Projektą finansuoja Lietuvos kultūros taryba ir Vilniaus miesto savivaldybė.
Projekto partneriai: Valstybinis Šiaulių dramos teatras, Jono Meko vizualiųjų menų centras, Teatro žurnalas, knygynų tinklas „VAGA“.

Šiaulių kultūros centro teatro studijos „Gūžta“ monospektaklio pagal Dario Fo ir F. Rame komediją „Aš laukiu tavęs, mylimasis“ premjera
2023-11-18 18:00 | Šiaulių kultūros centro Didžioji koncertų salė (Aušros al. 31)
Lapkričio 18 d. 18 val. Šiaulių kultūros centro Didžiojoje koncertų salėje bus rodoma Šiaulių kultūros centro teatro studijos „Gūžta“ monospektaklio pagal Dario Fo ir F. Rame komediją „Aš laukiu tavęs, mylimasis“ premjera. Šis spektaklis – tai XIV respublikinio mėgėjų teatrų festivalio „Pulsas“ programos dalis.
„Aš laukiu tavęs, mylimasis“ – monokomedija pagal italų aktoriaus, režisieriaus, dramaturgo, Nobelio premijos laureato Dario Fo ir jo žmonos Frankos Rame pjesę. Tai komiškas pasakojimas apie jauną ištekėjusią moterį, kuri savo namų rojuje tarp keturių sienų turi viską, ko reikia laimingai namų šeimininkei – šaldytuvą, skalbyklę, telefoną ir daug garsios muzikos, kuri vienintelė palaiko jai draugiją. Jos vyras pasirūpino, kad jai nieko netrūktų, ir, išeidamas į darbą, užrakino duris. Tačiau, kaip paaiškėja, ši žavi kalinė savo komfortiškoje vienutėje yra ne tokia jau viena…
Režisierė Lina Jankauskaitė-Peleckienė
Trukmė 45 min.

Marko Žukausko „stand up“ pasirodymas „Priklausomas“
2023-11-18 19:00 | Šiaulių kultūros centro Kamerinė salė (Aušros al. 31)
„Žodžiu, infliacija yra žiaurus dalykas. Seniau nusipirkdavot du komikus, o dabar jau tik vienas išeina… Laikai sunkūs, bet ir labai juokingi. Nuo mokyklos laikų mano šūkis būdavo – svarbiausia yra prižvengt, o kad jūs prižvengtumėt aš parašiau programą „Priklausomas“. Kodėl toks pavadinimas? Nes aš esu priklausomas nuo labai daug įvairių dalykų, bet labiausiai esu priklausomas nuo vairavimo, autostradų, greitkelių, miestų, miestelių, degalinių dešrainių, barų, kultūros namų persirengimo kambarių, streso prieš pasirodymus, juoko, nejaukios tylos, plojimų ir bendravimo su žmonėmis iš visos Lietuvos.
Todėl viskas yra labai paprasta – aš atvarau pas jus patenkinti savo priklausomybių, o jūs irgi atvarykit, prašau, nes jeigu neatvarysit aš užsibaigsiu abejotino profesionalumo kovinio sporto turnyruose ir „TikTok“ live transliacijose“, – Markas Žukauskas.
N-16
Renginio trukmė: ~1.30 val.

Šokių vakaras. Groja Živilė Gedvilaitė
2023-11-19 17:00 | Šiaulių kultūros centro Pramogų salė „Maksas“ (Aušros al. 31)
Lapkričio 19 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu šokėjus linksmai praleisti laiką kvies Živilė Gedvilaitė.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Renginio trukmė: ~3 val.
Dėl bilietų teirautis tel.: +370 683 57 691 arba e. p. kasa@siauliukc.lt.

Koncertas „Mes dar dainuosim!“
2023-11-19 18:00 | Šiaulių arena
Šį pavasarį Kauno „Žalgirio“ arenoje pristatytas muzikinis projektas „Mes dar dainuosim!“ rudenį keliaus po didžiuosius Lietuvos miestus! Tūkstančius žiūrovų sužavėjęs renginys, skirtas prisiminti legendinės grupės „Hiperbolė“ kūrybą, įvyks lapkričio 4 d. Vilniaus koncertų salėje „Compensa“, lapkričio 18 d. Klaipėdos „Švyturio“ arenoje ir lapkričio 19 d. „Šiaulių“ arenoje.
Koncertas „Mes dar dainuosim!“ – tai tarsi spalvingas Lietuvos muzikos istorijos kaleidoskopas, kuriame kiekviena daina yra žinoma atmintinai, laiko patikrinta ir nuoširdžiai mylima. Po projekto premjeros Kauno „Žalgirio“ arenoje publika neslėpė savo emocijų – žiūrovai dainavo kartu su atlikėjais, šoko ir dalijosi pačiomis geriausiomis emocijomis. Rudenį sugrįžtantis renginys bus dar įspūdingesnis, nes programa bus praturtinta naujais vizualiniais ir scenografijos efektais, atlikėjų būrį papildys nauji solistai, o tarp gerai žinomų dainų skambės ir nauji kūriniai. Ypač svarbus vaidmuo projekte atitenka Kauno miesto simfoniniam orkestrui, kuriam akompanuojant nemirtinga Lietuvos populiariosios muzikos klasika skamba kaip niekada moderniai ir didingai.
Žymios grupės kūrinius scenoje atliks puokštė garsių šalies solistų – Inga Valinskienė, Povilas Meškėla, Ona Kolobovaitė, Ovidijus Vyšniauskas, Vladas Kovaliovas, Gian Luca Demarko bei ypatingas koncerto svečias – grupės „Hiperbolė“ legenda Viktoras Prapras. Jaunąjai kartai atstovaus dainininkai Miglė Pivoriūnaitė ir Paulius Burba, projektą puoš žavios pritariančios vokalistės, o ritmo grupės frontą laikys tikri scenos grandai – Tomas Varnagiris, Mindaugas Balčiūnas ir kiti aukščiausios klasės instrumentalistai. Renginį ves charizmatiškas Lietuvos muzikos istorijos guru Darius Užkuraitis.
Dviejų dalių koncerte skambės geriausios per visą žymios grupės karjeros 50-metį sukurtos dainos – „Vandens ženklai“, „Kodėl“, „Sugrįžk“, „Kaip gera turėti namus“, „Laužai“, „Kai nieko neturi“, „Tu grok“, „Išgalvotas gyvenimas“, „Pamiršk mane“, „Aš dar dainuosiu“ ir daug kitų puikių kūrinių, su kuriais užaugo jau ne viena mūsų karta ir kuriuos myli visa Lietuva.
Pagrindinė informacija
Durys atidaromos: 16:30 val.
Renginio trukmė: ~ 2,30 val.
Petrauka: taip
Nuolaidos: netaikomos
Nemokamai: vaikai iki 6 metų amžiaus imtinai neužimant papildomos sėdimos vietos (renginio vietoje pateikti amžių įrodantį dokumentą)
Vietos neįgaliesiems: vietos skirtos judėjimo negalią turintiems asmenims ir sėdintiems neįgaliojo vežimėlyje
Lydintiems neįgaliuosius: neįgalaus asmens su judėjimo negalią lydintysis taip pat perka bilietą neįgaliųjų vietose. Su vienu neįgaliuoju į renginį gali patekti tik vienas lydintysis asmuo
Amžiaus cenzas: nėra
Organizatorius: UAB „Medusa Concert”

Galimybių festivalis TAVO PIN KODAS
2023-11-22 10:00 - 15:00 | Šiaulių arena
Šiaulių valstybinė kolegija jau šeštą kartą organizuoja Šiaulių jaunimui skirtą renginį – „Galimybių festivalį TAVO PIN KODAS“.
Reprezentacinis Šiaulių miesto savivaldybės finansuojamas renginys kasmet stebina naujomis idėjomis ir sumanymais.
„Galimybių festivalis TAVO PIN KODAS“ – Šiaulių miesto jaunimui subalansuotas renginys, sukviečiantis moksleivius klausytis įkvepiančių pranešimų, rinktis neformalias veiklas, ieškoti savęs ir tiesiog smagiai leisti laiką.
Lapkričio 22 d. Šiaulių arenoje vyksiantis renginys šiemet jaunimą pasitinka šūkiu „Ką tu? Ką Šiauliuose?“ Pagrindinė jo mintis – siekti kuo geriau suprasti save, savo poreikius, svajones ir galimybes. Antrasis akcentas skirtas miestui – pamąstymui apie tai, kaip suvokiame buvimą Šiaulių gyventojais, apie savo visuomeniškumą, bendrystę, prisidėjimą prie to, kad jaunam žmogui saulės mieste būtų gera ir jauku. Renginio organizatoriai tikisi atskleisti dar nepažintų faktų apie miestą ir jo siūlomas popamokines veiklas, karjeros ir darbo perspektyvas.
„Siekiame, kad jaunas žmogus išeitų iš šio renginio sužinojęs ką nors nauja tiek apie save, tiek apie savo miestą. Būsime laimingi ir savo tikslą pasiekę, jei moksleivius paskatinsime aktyviau įsilieti į miesto visuomeninį ir kultūrinį gyvenimą, o galbūt ir sudominsime dar nepažintais dalykais, kurie jaunimą privers pagalvoti apie ateities kūrimą, svarbius asmeninius pasirinkimus“, – sako projekto organizatoriai, Šiaulių valstybinės kolegijos atstovai.
Planuojama, kad renginyje dalyvaus didžioji dalis Šiaulių miesto 8–12 klasių moksleivių.
Festivalio veiklos vyks lapkričio 22 d. 10–15 val. Šiaulių arenos erdvėse (J. Jablonskio g. 16, Šiauliai).
Organizatorius: Šiaulių valstybinė kolegija

Roko opera "Priesaika"
2023-11-22 18:00 | Šiaulių kultūros centro Didžioji koncertų salė (Aušros al. 31)
Tik trys miestai! Lapkričio 22 dieną 18 val. Šiaulių kultūros centre kviečiame į įsimintiną vakarą!
ROKO OPERA PRIESAIKA
Patriotizmo gūsis Lietuvos muzikos padangėje, bendram kūrybiniam darbui apjungiantis ir roko muzikantus, ir garsius operos solistus.
Ši istorija apie Partizanus, kurie pokario metais paliko savo gimtuosius namus ir pasitraukė į mišką, kad ten galėtų kovoti už tai, kas brangiausia. Jie taip pat mylėjo, juokėsi, buvo kupini vilties, buvo jautrūs skausmui ir liūdesiui, bet nuo visų kitų skyrėsi tuo, kad turėjo savo gyvenime ypatingai kilnų tikslą, už kurį turime būti dėkingi kiekvienas.
Apie ką Jie kalbėdavo? Ką mylėjo? Ar tikėjo savo pergale? Ar bijojo mirties? Ar duota priesaika Jiems reiškė tai, dėl ko buvo verta paaukoti gyvybę?
Tai gali atsakyti tik likę Jų pačių prisiminimai, kurių pagrindu ir buvo sukurta roko opera „Priesaika“. Tai – kūrinys apie tikrus žmones, tikrus Jų likimus, apie tai, kas dovanojo mums laisvą ir nepriklausomą Tėvynę. Mokytojas, kunigas, studentas, ryšininkė – šie personažai iš naujo leis pažinti Partizanus, kurie širdyse karštai tikėjo, jog Jų kova nebus veltui.
Programoje:
Operos solistai
Sandra Lebrikaitė
Liudas Mikalauskas
Egidijus Bavikinas
Patriotinio roko grupė „THUNDERTALE“
Vokalas, gitara Laurynas Baškys
Vokalas, gitara Jonas Chockevičius
Bosinė gitara Rokas Baškys
Būgnai Paulius Petrauskas
Komanda
Režisierius Nerijus Petrokas
Libreto autoriai Gediminas Jankus, Nerijus Petrokas
Scenografas Sergėjus Bocullo
Organizatorius VšĮ „Liudo Mikalausko koncertai“
Laukiame Jūsų lapkričio 22 dieną 18 val. Šiaulių kultūros centre, bilietai platinami portaluose bilietai.lt ir ticketmarket.lt
Daugiau informacijos www.lmkoncertai.lt

Gyvo garso koncertas „Muzikos kelionė laiku“
2023-11-23 18:00 | Šiaulių kultūros centro Didžioji koncertų salė (Aušros al. 31)
Projektas „Muzikos kelionė laiku“, kuriame klausytojus pasitiks talentingieji Simonas Storpirštis, Liepa Mondeikaitė bei Justinas Lapatinskas, nepaliks abejingų. Atlikėjai, kartu su klausytojais, keliaus lietuviškos muzikos keliu, istorijomis, išgirs įvairius žanrus ir skirtingus laikmečius, nuo 1920 m. iki šių dienų hitų. Koncertas išplės muzikinį horizontą bei leis prisiminti, o galbūt ir atrasti, mėgstamiausius atlikėjus bei jų dainas.

Muzika mus lydi, ko gero, per visus ryškiausius gyvenimo įvykius: nuo gimtadienių, pirmųjų vakarėlių su klasės ar universiteto draugais, iki pasimatymų, vestuvių, įsimintinų kelionių, šeimos susibūrimų ir daugelio kitų gražiausių akimirkų.

Šį kartą kviečiame jus pakeliauti laiku – laiku, kai muzika buvo ilgesio ir nerimo išraiška, kai kvietė maištauti, kai skelbė laisvę, kai stiliais ir įvairove augo kartu su mumis, o galiausiai – pradėjo pintis tarpusavyje.

Koncerte skambės amžinos dainos: Stasio Povilaičio, Vytauto Kernagio, „Hiperbolės“, Danutės Neimontaitės, Teisučio Makačino, „Karališkos erdvės“ ir kitos populiarios lietuviškos dainos nuo praėjusio šimtmečio vidurio iki šių dienų.
Vokalas – Liepa Mondeikaitė
Vokalas, gitara – Justinas Lapatinskas
Vokalas – Simonas Storpirštis
Klavišiniai – Vytis Smolskas
Gitara – Kostas Balčiūnas
Bosinė gitara – Martynas Garbačas
Mušamieji – Mindaugas Stundžia
Smuikas – Ieva Makauskaitė
Renginio trukmė: ~1.30 val.

Šiaulių kultūros centro suaugusiųjų mėgėjų teatro „Durys“ spektaklio pagal R. Toma pjesę „8 mylinčios moterys“ premjera, skirta kolektyvo kūrybinės veiklos 10-mečiui
2023-11-24 18:00 | Šiaulių kultūros centro Didžioji koncertų salė (Aušros al. 31)
Lapkričio 24 d. 18 val. Šiaulių kultūros centro Kamerinėje salėje bus rodoma Šiaulių kultūros centro suaugusiųjų mėgėjų teatro „Durys“ spektaklio pagal R. Toma pjesę „8 mylinčios moterys“ premjera, skirta kolektyvo kūrybinės veiklos 10-mečiui. Šis spektaklis – tai XIV respublikinio mėgėjų teatrų festivalio „Pulsas“ programos dalis.
Kalėdų išvakarės. Prieššventinis pasiruošimas, laukiama iš Anglijos grįžtančios Siuzanos, vyresniosios Gabi dukters. Įprastą ryto ramybę sutrikdo tarnaitės Luizos klyksmas – savo miegamajame guli nužudytas šeimininkas. Kas žudikas? O gal žudikė..?
Šiuolaikinė detektyvinė komedija, pilna elegantiško humoro, grakščių sąmojų ir nenuspėjamų siužeto vingių. Roberas Toma žinomas kaip psichologinių detektyvų, dramų autorius, o jo humoras įvardijamas kaip savitas ir išskirtinai prancūziškas.
Režisierius Virginijus Dargis
Dailininkė Reda Uogintienė
Trukmė 90 min.
Veikiantys asmenys:
Gabi – Vilija Krausienė
Siuzon – Inga Nuobarienė
Katrin – Sigita Dzindzelėtaitė, Laura Strazevičiūtė
Ogiustina – Laima Biliūnienė
Senelė – Aldona Juozaitienė, Danutė Monstavičienė
Pjereta – Daiva Vilcinė
Šanelė – Jurgita Rimkevičiūtė Juškuvienė
Luiza – Greta Jankauskytė, Rūta Grotuzienė

Akustinis Giedrės koncertas
2023-11-24 18:00 | Chaimo Frenkelio viloje
Giedrė pirmąsyk leisis į akustinių koncertų turą per Lietuvą.
Švaraus krištolo skambesys, į kurį pasinėrusi publika, atrodo, net nustoja kvėpuoti. Tokie tyro jausmo vakarai su dainininke Giedre ir pianistu Andrejumi Polevikovu įvyks Vilniuje, Kaune, Kėdainiuose, Klaipėdoje, Marijampolėje, Šiauliuose ir Mažeikiuose.
„Dainuosiu savo gyvenimą: ir patį naujausią, ir iš „Empti” laikų. Tik nebus elektroninio skambesio, o viską atliksime kartu su pianistu Andrejumi Polevikovu. Toks švarus krištolas. Visiška magija. Užpildyti pauzes kelių instrumentų garsais yra kur kas paprasčiau. O šiuo atveju tas perregimas nuogumas suteikia visai kitokio adrenalino man kaip dainininkei. Publika akimirkomis nebekvėpuoja. Aš tarp dainų raminu žiūrovus, kad – ei, paprasčiau, kvėpuoti galite. Taip ir prabanguojame per koncertus, jausdami tą pačią stiprią energiją“, – šiltai šypsodamasi kalba Giedrė.
Neįtikėtina, bet ji – užtikrintai dirbanti scenoje jau ne pirmą dešimtmetį ir įkvėpusi ne vieną šių dienų žvaigždę drąsiau žengti į muzikos vandenis, pati į solinį turą per Lietuvą leidžiasi pirmą kartą.
Giedrė ypatingai laukia šio rudens akustinių koncertų, kai ne vien didmiesčių salių klausytojai turės progą išgirsti ją dainuojant ne televizijos eteryje, o gyvai.
Bilieto kaina – 25 Eur – 29 Eur

Šokio spektaklis LAIMĖS ŽODYNAS
2023-11-24 18:30 | Šiaulių dramos teatras
Vienos dalies šokio spektaklis

Režisierė-choreografė – Agnija Šeiko
Choreografė – Dovilė Binkauskaitė
Choreografės asistentė – Inga Kuznecova
Dramaturgė – Sondra Simana
Scenografė – Sigita Šimkūnaitė
Kostiumų dailininkė – Sandra Straukaitė
Kompozitorius – Mantvydas Leonas Pranulis
Šviesų dailininkas – Andrius Stasiulis

Kas yra laimė? Atostogos, bučinys, dėkojimas, gyvenimas, išsipildymas, jausmai, kelionės, laisvė, mylėtis, nebijoti, pašnekesys, ramybė, suknelė, šokis, taika, vaikai, žinojimas, kad laimė egzistuoja…
„Laimės žodynas“ gimė iš daugybės atsakymų į , rodos, tokį paprastą, bet kartu ir nelengvą klausimą, kas yra laimė. Patys spektaklio kūrėjai teigia, kad laimė jiems buvo galimybė paklausti žmonių, kas yra laimė ir sulaukti atsakymų – netikėtų, atvirų, romantiškų, o kartais ir labai kasdieninių laimės apibrėžimų. Tad spektaklis „Laimės žodynas“, kaip ir visi žodynai, sudarytas iš žodžių. Jie surikiuoti tvarkinga eilute. Juk kiekviena raidė yra disciplinuota žaidėja. Tik ar mūsų laimės pojūčiai, nuotaikos ir būsenos lengvai pasiduoda tvarkos įsakymui? Ar mes galime savyje surasti mygtuką, kurį paspaudus, išgyventume laimės antplūdį? O gal žmogaus laimė yra miražas, siekiamybė, troškimas? Gal laimė yra tai, ko kiekvieną valandą ar net minutę staiga, tarsi ištikti stabo, pasigendame. Tai tarsi nuolatinis kasdienis plyšis, trūkumas, stoka. O gal tikroji laimė yra tiesiog galvojimas, svajojimas, ėjimas į laimę?
„Laimės žodynas“ neišmokys, kaip tapti laimingu, bet šokio ir judesio būdu jis atskleis laimės prigimčių sūkurį, kurio pagauti mes priartėsime prie kiekvieno žmogaus vidinėje realybėje egzistuojančios visatos.
Spektaklio kūrėjus įkvėpė vienas įdomus ir jiems netikėtas aktoriaus Sauliaus Eduardo Pauliukonio biografijos faktas – jaunystėje Saulius šoko legendinio mimo Modrio Tenisono trupėje. Šiandien aktorius scenoje vėl išgyvena panašų santykį su kūno erdve. Sauliaus linija spektaklio dramaturgijoje užima svarbią vietą, tačiau kiekvieno iš šešiolikos spektaklyje dalyvaujančių aktorių vaidmuo yra savaip ypatingas.
„Laimės žodyną“ kūrė patyrusi garsių Lietuvos menininkų komanda – „Auksinių scenos kryžių“ laureatai choreografė Agnija Šeiko, scenografė Sigita Šimkūnaitė, kostiumų dailininkė Sandra Straukaitė, kompozitorius Mantvydas Leonas Pranulis. Dramaturgė Sondra Simana ir šviesų dailininkas Andrius Stasiulis jau keletą metų sėkmingai bendradarbiauja su „Šeiko šokio teatru“.

Agnija Šeiko: Mane domina saviarcheologija, procesai ir žmogaus kelionė – laike, savo istorijoje, jausmuose ir būsenose. Judesys ir kūnas atrakina netikėtas duris arba, kalbant archeologijos terminais, atkasa niekada neįsivaizduotus ten esančius sluoksnius. Laimė dažniausiai klaidina, todėl laimės sąvokos ir reikšmės tyrinėjimas yra tai, kas mane labiausiai domino šiame kūrybos procese.

Numatoma premjera 2023 m. lapkričio 24 d.

Priekulės kultūros centro „Ernsto Vicherto“ teatro spektaklis pagal I. Simonaitytės romaną „Aukštųjų Šimonių likimas“
2023-11-25 15:00 | Šiaulių kultūros centro Didžioji koncertų salė (Aušros al. 31)
Lapkričio 25 d. 15 val. Šiaulių kultūros centro Didžiojoje koncertų salėje bus rodomas Priekulės kultūros centro „Ernsto Vicherto“ teatro spektaklis pagal I. Simonaitytės romaną „Aukštųjų Šimonių likimas“. Šis spektaklis – tai XIV respublikinio mėgėjų teatrų festivalio „Pulsas“ programos dalis.
Dovana teatro ir rašytojos I. Simonaitytės kūrybos mylėtojams. Įdomus režisūrinis sprendimas, apgalvota, metaforiška, išskirtinė scenografija, muzikinis garso takelis, aktorių vaidyba, sceniniai kostiumai sukuria jausmą, kad ši istorija tikra, ji veikia čia ir dabar. Žiūrovas tarsi nusikelia į I. Simonaitytės personažų gyvenimo laikmetį ir kartu su Urte išgyvena meilę, baimę, neapykantą.
Inscenizacijos autorius, dailininkas ir režisierius Donatas Savickis
Kompozitorius Donatas Bielkauskas
Trukmė 70 min.
„Ernsto Vicherto“ teatras – tai lyg Mažosios Lietuvos pranašas, gyvuojantis jau 18-tus metus. Savo istoriją kuriantis Priekulės miesto teatras korealiuoja su chrestomatine ir šiuolaikine dramaturgija, žavintis savo žiūrovus eksperimentais netradicinėse erdvėse.

A|CH premjera ”Jaunystė”
2023-11-25 19:00 | Šiaulių arena
PREMJERA
Šokio spektaklis „JAUNYSTĖ“
pagal Johano Sebastiano Bacho muziką
Režisierė-choreografė ir libreto autorė – Anželika Cholina
Scenografas – Marijus Jacovskis
Kostiumų dailininkė – Olga Filatova-Kontrimienė
Šviesų dailininkas – Eugenijus Sabaliauskas
Šukuosenų ir grimo dailininkė – Dalia Žakytė-Bučienė
Pedagogė-repetitorė – Živilė Baikštytė
Spektaklyje dalyvauja 21 artistas.
Šokio spektaklis „Jaunystė, arba scenarijai pagal kuriuos gyvena tėvai ir vaikai“ jau tapo besibaigiančio A|CH teatro sezono išskirtine premjera, sulaukusia anšlagų ir stiprių publikos emocinių reakcijų. Premjerinis spektaklis toliau tęsia savo kelionę po Lietuvą ir į žiūrovų širdis ir naujajame, jau 24-ajame teatro sezone.
Spektaklyje, kurio centrinė teminė ašis – ne visada paprasti tėvų ir vaikų santykiai, pirmą kartą susipynė net trys šokio žanrai: klasikinis baletas, šiuolaikinis-modernus šokis ir gatvės šokiai. Taip pat, pirmą kartą A|CH teatro istorijoje vienoje scenoje vaidmenis kuria žinomi, patyrę scenos meno meistrai, baleto solistai, aktoriai, šokėjai ir 13-16 metų vaikai, gabiausieji baleto, šokio ir vaidybos meno mokyklų mokiniai.
Spektaklio „Jaunystė“ siužete persipina šešių šeimų gyvenimo fragmentai ir susiduria du pasauliai – vaikų ir suaugusiųjų. Tai kontrastinga psichologinė tragikomedija, kurioje šiuolaikiškos šeimyninio gyvenimo dramos perteikiamos šokio kalba, skambant galingai Johano Sebastiano Bacho muzikai.
Kalbėdama apie naująjį šokio spektaklį „Jaunystė” A. Cholina pabrėžia: „Man visada buvo įdomu priartėti prie tiesos apie gyvenimą, tyrinėjant įvairius santykių tarp žmonių aspektus. Tėvų ir vaikų santykiai – sudėtingiausia bendravimo tarp žmonių forma. Šeimos kuriamos pagrinde jaunystėje, taigi, dauguma tampa tėvais patys dar būdami vaikai…
Šis spektaklis – tai savotiškas meno terapijos seansas, kuris leidžia pažvelgti į šeimos gyvenimo vidų. Šiuo savo darbu noriu paskatinti suaugusius pasižiūrėti į vaikus kaip į lygiavertes asmenybes ir pamatyti juose jų atsineštą savitumą. Tikiuosi, kad spektaklyje pamatyti šeimų elgesio modeliai privers susimąstyti ir inspiruos keistis…”
Spektaklio „Jaunystė“ stiprus paveikumas ir gebėjimas giliai paliesti žiūrovų širdis yra įvertintas ir tyrimais – emocijų matavimo eksperimente, kuriame dalyvavo dešimtys spektaklio žiūrovų, o jų reakcijas analizavo patyrę analitikai ir psichologai, spektaklio poveikis įvardintas kaip neginčyjamai stiprus, transformuojantis, skatinantis ne tik didžiulį estetinį malonumą ir džiaugsmą, bet ir susimąstymą bei žiūrovų savirefleksiją apie savo pačių santykius su artimaisiais.
Trukmė: 105 min., be pertraukos
Taip pat, atkreipiame jūsų dėmesį, kad visuose mūsų spektakliuose rasite specialųjį MECENATO BILIETĄ. Įsigydami šiuos brangesnius nei įprastai bilietus, papildomai remiate ACH teatrą ir prisidedate prie labiau užtikrintos jo ateities. Jūsų paramos dėka mūsų nepriklausomas teatras galės planuoti naujas premjeras ir drąsiau žengti į jau 24-ąjį kūrybinės veiklos sezoną. Ačiū, būsimiems ACH teatro rėmėjams!
Pagrindinė informacija
Durys atidaromos: 17:30 val.
Renginio trukmė: 1 val. 40 min.
Petrauka: nėra
Nemokamai: vaikai nemokamai neįleidžiami
Nuolaidos: 15% studentams, moksleiviams, senjorams ir asmenims su negalia (kontrolės metu pateikti nuolaidą įrodantį dokumentą)
Papildoma informacija: perkant 10 ir daugiau bilietų galite kreiptis: vipklientai@bilietai.lt
Amžiaus cenzas: N-12
Organizatorius: Anželikos Cholinos šokio teatras
Dėl išankstinių vaišių, gėrimų užsakymų VIP lounge ir VIP ložėse susisiekite el. p. siauliuarenabaras@gmail.com arba tel. +370 616 16645

Tarptautinio vaikų ir jaunimo chorų festivalis „Ateities balsai“ BAIGIAMASIS KONCERTAS
2023-11-26 15:00 - 17:00 | Šiaulių dramos teatras
2023 m. lapkričio 26 d. 15 val. Valstybiniame Šiaulių dramos teatre – ypatinga chorinės muzikos šventė!
Baigiamajame tarptautinio vaikų ir jaunimo chorų festivalio „Ateities balsai” koncerte, kurį organizuoja Šiaulių „Dagilėlio” dainavimo mokykla, susitiks tikri chorinės muzikos ambasadoriai: charizmatiškasis Katalonijos vaikų choras Veus (Barselona, Ispanija), vienas seniausių Vokietijos berniukų ir jaunuolių choras Stadsingechor Halle (Halle/Saale, Vokietija), kurio istorija prasideda 1116m., Nacionalinės M.K.Čiurlionio menų mokyklos, iškilių Lietuvos menininkų kalvės, moksleivių choras ir festivalio šeimininkas bei pagrindinis organizatorius – berniukų ir jaunuolių choras „Dagilėlis”.
Kolektyvai Šiaulių miesto publikai dovanos išskirtinai spalvingą programą, kurioje skambės baroko muzikos šedevrai, šiuolaikiniai lietuvių ir užsienio kompozitorių kūriniai, praturtinti įdomiais choreografijos ir dramaturgijos elementais.
Tai išskirtinė proga jaukioje Valstybinio Šiaulių dramos teatro salėje susipažinti su geriausiais įvairių šalių chorais ir jų atliekama muzika.
Atlikėjai:
Nacionalinės M.K.Čiurlionio menų mokyklos moksleivių choras
Meno vadovas ir dirigentas Romualdas Gražinis, koncertmeisterė Sigita Gražinienė (Lietuva)
Berniukų ir jaunuolių choras Stadtsingechor zu Halle
Meno vadovas ir dirigentas Clemens Flämig (Vokietija)
Choras Veus – Cor infantil Amics de la Unió
Meno vadovas ir dirigentas Josep Vila Jover (Ispanija)
Šiaulių „Dagilėlio” dainavimo mokyklos jungtinis 2-3 klasių choras
Mokytojos Daiva Kembrienė, Rima Koržanovienė ir Inga Lizdenienė, koncertmeisterės Lolita Girskienė, Giedrė Krasauskaitė (Lietuva)
Šiaulių berniukų ir jaunuolių choras „Dagilėlis”
Meno vadovas ir dirigentas Remigijus Adomaitis, koncertmeisterė Daiva Šulcaitė (Lietuva)

Muzikos ir šviesų šou „White & Black. The magic of piano“
2023-11-27 18:00 | Šiaulių kultūros centro Didžioji koncertų salė (Aušros al. 31)
Projektas, kuriame žmonės išgirs unikaliai dekonstruotus ir aranžuotus laiko patikrintus kūrinius, kurie netikėtai suskambės klasikos muzikantų interpretacijomis bei įvairiais stiliais. Koncertą fortepijonu ir violončele atliks žinomi klasikinės muzikos atlikėjai: Darius Mažintas ir Domas Jakštas. Įsimintiną ir įspūdingą atmosferą kurs specialiai šiam šou sukurti apšvietimo bei lazerių efektai.
Koncerte skambės: „QUEEN“, BON JOVI, MICHAEL JACKSON, ELTON JOHN, „ROXETTE“, „U2“, STING, „SCORPIONS“, „THE BEATLES“, LOUIS ARMSTRONG, TINA TURNER, EROS RAMAZZOTTI ir kiti specialiai šiam koncertui aranžuoti kūriniai.
Renginio trukmė: ~1,5 val. (su pertrauka)

NIJOLĖ NARMONTAITĖ | Juoko ir romantikos niekada nebus per daug
2023-11-28 18:30 | Šiaulių dramos teatras
Nijolė Narmontaitė su gyvo garso grupe „Apie meilę rimtai ir žaismingai”
Programoje „Apie meilę rimtai ir žaismingai” skambės ne tik dainos, poezija, smagios istorijos, bet pakeliausime ir naujos Nijolės Narmontaitės knygos „Aktoriai, režisieriai ir 77 laimės receptai” labirintais. O laimingieji dar bus ir apdovanoti.
Kartu su ja scenoje muzikuos gyvo garso grupė:
Akordeonas – Andrius Balachovičius
Klavišiniai – Kastytis Žukauskas
Kontrabosas – Ar Man Isojan
Mušamieji – Žydrūnas Mockūnas
Lauksime Jūsų!

Jaunųjų Lietuvos Šiaurės regiono atlikėjų ir grupių konkursas „Šiaurės pašvaistė“
2023-11-29 18:00 | Šiaulių kultūros centro Pramogų salė „Maksas“ (Aušros al. 31)
Jaunųjų Lietuvos Šiaurės regiono atlikėjų ir grupių konkursas „Šiaurės pašvaistė“ – antrą kartą Šiauliuose vyksiantis renginys, subursiantis muzikuojančius, kuriančius ir talentingus jaunus žmones, kurie tarpusavyje varžysis dėl geriausiojo titulo ir puikių prizų!
Konkurso organizatorių, Šiaulių miesto koncertinės įstaigos „Saulė“, komisija iš visų pateiktų paraiškų atrinko atlikėjus ir grupes, kurios spalio 18 d. 18 val. susitiko PUSFINALYJE Šiaulių kultūros centro Kamerinėje salėje (Aušros al. 31). Šio etapo metu atlikėjų pasirodymus vertino komisija ir atrinko 3 solistus ir grupes, kuriuos lapkričio 29 d. 18 val. išvysite FINALE su profesionaliu Šiaulių bigbendo kolektyvu Šiaulių kultūros centro pramogų salėje „Maksas“ (Aušros al. 31). Specialiai šiam koncertui bus paruoštos finalistų kūrinių aranžuotės orkestrui. Komisija, įvertinusi visus finalinius pasirodymus, paskelbs dalyvių užimtas prizines vietas:
1 vietos laimėtojo lauks 1000 € vertės prizas – EP albumo įrašymas profesionalioje įrašų studijoje.
2 vietos laimėtojas gaus 400 € piniginę premiją.
3 vietos laimėtojo lauks 200 € piniginė premija.
Laukia smagūs ir įvairaus žanro muzikos pasirodymai, verti Jūsų palaikymo!
Renginio trukmė: ~1.30 val.

Muzikinis performansas „Sporto grupė“. Šiuolaikinio meno festivalis VIRUS
2023-11-29 18:00 | Šiaulių dramos teatras
Prodiuseris -„Operomanija”
Idėja – Gabrielė Labanauskaitė
Režisūrinė koncepcija – Gailė Griciūtė, Viktorija Damerell
Tekstai – Gabrielė Labanauskaitė, Viktorija Damerell
Muzika – Gailė Griciūtė
Veiksmas – Greta Štiormer, Viktorija Damerell
Scenografija ir kostiumai – Viktorija Damerell
Instrumentų koncepcija – Gailė Griciūtė, Viktorija Damerell
Instrumentų dizainas ir inžinerija – Sholto Dobie
Instrumentų gamyba – Rufcuts Studio
Kostiumų gamyba – Suoma Pilinkutė
Šviesos – Julius Kuršis
Garsas – Ignas Juzokas
Sporto grupė: Agnė Semenovičiūtė, Denisas Kolomyckis, Gintarė Šmigelskytė, Justina Mykolaitytė, Jūra Elena Šedytė, Vaidas Bartušas
Muzikinio performanso „Sporto grupė” idėja gimė sporto salėje, žaidžiant krepšinį. Įsiklausius į nesinchroniškai mušinėjamų kamuolių garsus, komandos narių šūksnius – visa tai suskambo kaip vienas didelis nesurežisuotas koncertas, – taip kilo akstinas pradėti penkerius metus trukusią kelionę į „muzikos per sportą” bei „sporto per muziką” tyrimą.

Iš sporto salėse, aikštelėse, tinklaraščiuose, video dienoraščiuose bei reklamos skelbimuose atrastų patirčių nuotrupų išaugęs kūrinys prisiliečia prie šiuolaikinio žmogaus potyrių pasaulyje, kuriame vadovaujamasi saviieškos, savikūros ir nuolatinio tobulinimosi „dėsniais”. Viena vertus, toks didelis dėmesys individualumui, kūno ir vidiniam grožiui – visuomenės raidos ir aukštos kultūros ženklas. Kita vertus, kai savirealizaciją suprantame kaip veikti, o ne būti – galbūt tai virsta dar vienu streso ir egzistencinio nerimo šaltiniu?

„Sporto grupės” žaidime susilydo įvairios sporto pasaulio taisyklės ir įvaizdžiai. Tvankioje, treniruotų kūnų, jų pulsuojančių gyslų ir smilkinių persmelktoje erdvėje sukasi šešių DIY (do-it-yourself) instrumentų ansamblis. Įvairioms raumenų grupėms skirti treniruokliai suskamba kaip unikalūs muzikiniai instrumentai.

Muzikinis spektaklis – performansas 𝐀𝐔𝐒̌𝐑𝐀 𝐅𝐎𝐔𝐂𝐀𝐔𝐋𝐓 𝐒̌𝐄𝐒̌𝐄̇𝐋𝐘𝐉𝐄
2023-12-01 18:00 | Šiaulių dailės galerija
| 2023.12.01 | 18.00 |
ŠIUOLAIKINIO MENO IR MADOS FESTIVALIS „VIRUS’28”
Šiaulių dailės galerija

Bilietai: https://www.ticketmarket.lt/lt/e/renginys/festivalis-virus-ausra-foucault-seselyje-siauliu-dailes-galerija-bilietai?fbclid=IwAR1r2TEg7zLJ7pOf62MR3668x01QGV259V9pY6WF4n21bTylFuFhymiqWP0

𝐏 𝐫 𝐞 𝐦 𝐣 𝐞 𝐫 𝐚
𝐀𝐔𝐒̌𝐑𝐀 𝐅𝐎𝐔𝐂𝐀𝐔𝐋𝐓 𝐒̌𝐄𝐒̌𝐄̇𝐋𝐘𝐉𝐄
𝑁𝑜𝑘𝑡𝑖𝑢𝑟𝑛𝑎𝑠 𝑎𝑘𝑡𝑜𝑟𝑒𝑖, 𝑏𝑎𝑙𝑠𝑎𝑚𝑠 𝑖𝑟 𝑝𝑒𝑟𝑘𝑢𝑠𝑖𝑗𝑎𝑖
Tekstas: Michel Foucault ir Aušra Kaziliūnaitė
Muzika: Kristupas Bubnelis
Režisūra: Augustas Gornatkevičius
Video: Ūla Valentaitė ir Karolina Latvytė Bibiano
Choreografija: Denisas Kolomyckis
Scenografija: Liudvikas Kesminas, Barbora Matonytė
Atlikėjai: Šiaulių valstybinis kamerinis choras „Polifonija“, Pavelas Giunteris (perkusija), Guntars Freibergs (perkusija, Latvija), aktorė Ligita Kondrotaitė
Dirigentas: Linas Balandis

XVIII a. teisės teoretikas, filosofas ir aktyvus reformų iniciatorius Jeremis Benthamas sukūrė idealaus kalėjimo panoptikono modelį. Sumanytojas jį įsivaizdavo kaip žiedinį pastatą, kurio vidinė ir išorinė pusės yra skaidrios ir permatomos, o pats „žiedas“ padalintas neperregimomis pertvaromis į vienutes. Jo viduryje stūkso bokštas, nuo kurio plieskia ryški šviesa. Mechanizmo efektyvumo principas – žvilgsnio asimetrija. Vienutėje esantis kalinys niekada nemato to, kas yra bokšte, bet pats visuomet jaučiasi stebimas. Galiausiai šis žinojimas, kad esi nuolat matomas, individus paverčia paklusnia mase, kurie patys sau tampa ir kaliniais, ir prižiūrėtojais.

J. Benthamo kruopščiai iki smulkiausių detalių aprašyta panoptikono idėja prancūzų mąstytojui Micheliui Foucault pasitarnavo kaip svarbi nuoroda, padėjusi 1975 m. pasirodžiusioje knygoje „Disciplinuoti ir bausti: kalėjimo gimimas“ atskleisti šiuos laikus persmelkusius galios mechanizmus. Apmąstydamas galios klausimą Foucault tyrinėja priežiūros ir prisižiūrėjimo mechanizmus. Jam panoptikonas jau nebe pastatas, o visos visuomenės karkasas, kuriame individai kiekvieną akimirką įgyvendina savo pačių pavergimą. J. Benthamo panoptinio kalėjimo sampratą Foucault naudoja kaip metaforą, atskleidžiančią galios pasklidimą bei cirkuliaciją visuomenės kūne.

Su šia anonimiška, visur pasklidusia ir performatyvia galia, numatančia ir status quo, ir pasipriešinimą jam, visur dalyvaujančia bei dalyvaujama, sunku susitaikyti ir ją pripažinti. Šita Foucault galios samprata tokia totali ir bekompromisė, kad Foucault galios etapo darbų kritikai buvo linkę atmesti šiuos tyrimus kaip pernelyg pasiteisinusius ir nepaliekančius už galios ribų besireiškiančios rezistencijos galimybės.

Muzikinio spektaklio – performanso metu scenoje apmąstoma šiuolaikinio individo, tapusio savo paties pavergimo principu, drama. Nuo pašalinio stebėtojo akių pailsėti galima, tačiau kaip išvengti nuolatos disciplinuojančio ir negailestingai kiekvieną neatitikimą sistemai, etalonui, fiksuojančio savo paties žvilgsnio nukreipto tiesiai į save? Noras būti geriausia savo paties versija, siekimas be atvangos nuolat būti produktyviu, nei akimirkai nestabtelėjanti mikro galios tinklų cirkuliacija, perdegimas, neviltis ir daugybė su šiomis temomis susijusių niuansų, tokių pažįstamų šiuolaikiniam žmogui, skirtingomis variacijomis nuskamba šio pasirodymo metu.
Vieni talentingiausių jaunųjų šiuolaikinių lietuvių kūrėjų šiam projektui susivienija tam, kad pasitelkę menines priemones drauge prisiliestų prie Foucault atskleistos galios santykių aklavietės, kurioje, regis, nematyti jokios rezistencijos ar alternatyvos galimybės.

Poetė, rašytoja, filosofė ir humanitarinių mokslų daktarė, savo disertaciją Vilniaus universitete apsigynusi iš M. Foucault filosofijos, Aušra Kaziliūnaitė muzikiniam performansui sukurtame tekste paties M. Foucault žodžius derina su poetiniais tekstais. Postmodernios XX a. prancūzų filosofijos ir naujojo romantizmo, savyje talpinančio neatsitiktinę pastangą bet kokia kaina išlikti naiviam, kontrastas leidžia žiūrovui bent akies krašteliu dirstelėti anapus mikro galios tinklų.
Režisierius Augustas Gornatkevičius šiam skirtingų kartų, socialinių statusų, lyčių ir net kalbos stilių pokalbiui įbalsinti pasitelkia debatų formą. Šią muzikinio performanso sceninio pateikimo idėją jis pasiskolina iš tikrų 1971 metais Nyderlanduose, Eindhoveno technologijos universitete, vykusių M. Foucault bei Noamo Chomskio debatų.
Muzikinio performanso metu pasitelkus vaizdo ir garso montažą bei deepfake scenoje pasirodo ir pats M. Foucault, įkūnijamas puikios aktorės Ligitos Kondrotaitės. Ypatingas vaidmuo pasirodyme skiriamas chorui Polifonija, įgarsinančiam visuomenės balsą. Kompozitoriaus Kristupo Bubnelio kompoziciją bei Deniso Kolomyckio choreografiją atliekantis garsus choras čia atsiskleidžia visiškai naujame ir iki šiol dar nematytame formate.

Organizatoriai: KĮ „Polifonija“, Šiaulių dailės galerija
Finansuoja: Lietuvos Respublikos kultūros ministerija, Lietuvos kompozitorių sąjunga, Asociacija LATGA, Lietuvos kultūros taryba, Šiaulių miesto savivaldybė

Bilietus platina – TicketMarket.lt
Kaina 7 Eur ir 5 Eur (su nuolaida moksleiviams, studentams, senjorams bei neįgaliesiems)

Didžioji žemaičių sueiga
2023-12-02 13:00 - 17:00 | Šiaulių istorijos muziejus (Aušros al. 47, Šiauliai)
2023 m. gruodžio 2 d., šeštadienį, 13 val. Šiaulių istorijos muziejuje (Aušros al. 47, Šiauliai) vyks Didžioji žemaičių sueiga, skirta Simono Daukanto 230-osios gimimo metinėms. Renginio metu bus eksponuojamas J. Zenkevičius nutapytas Simono Daukanto portretas (1850 m.). Tai vienintelis autentiškas S. Daukanto portretas nutapytas jam pačiam pozuojant.
Renginyje:
Istorikės prof. dr. R. Trimonienės pranešimas „Šiauliai – Žemaitijos administracinis centras“.
Kalbininko prof. dr. J. Pabrėžos pranešimas „Daukanto asmenybės šviesa“.
Pirmą kartą galėsite pamatyti ir paliesti paties S. Daukanto darytą ir naudotą krėslą! Išvysti šiauliečių dailininkų B. Šalčio ir K. Užuoto tapytus Daukanto portretus. Pasiklausyti jaunimo skaitymų, dainų ir muzikos. Tapti istorinio momento liudininkais – bus pasirašyta Šiaulių „Aušros“ muziejaus ir Šiaulių žemaičių kultūros draugijos „Saulaukis“ bendradarbiavimo sutartis.
Renginio dalyviai kartu su savimi išsineš unikalią dovaną – 2024 metų žemaitišką kalendorių.
„Nieks nemīliejė daugiau tievīnės Lietuvuos ož Daukonta; vėsė anuo raštā kvėpoun tou meilė. Ateitėis dvasė Daukonts atspiejė…“
Taip apie Simoną Daukantą rašė J. Šliūpas pirmajame „Aušros“ numeryje 1883 m. (citatą į žemaičių kalbą išvertė sueigos organizatoriai).
Šiaulių istorijos muziejuje Jono Zenkevičiaus 1850 m. nutapytas Simono Daukanto portretas bus eksponuojamas iki gruodžio 10 d.
Organizatorius Šiaulių žemaičių kultūros draugijos „Saulaukis“ valdyba
__________________________
KVĖITĖMS I ŽEMAITIU DĖDIUOJĖ SOEIGA!
Nuognē Tamstas kvėitam i žemaitiu Dėdiuojė Soeiga, skėrta ĖSTUORĖKA DAUKONTA SĖMUONA 230-uosiems METINIEMS PAMĖNAVUOTĖ!
Soeiga tradėcėškā vīks paskutinie sobatuo prīš Advėnta – groudė 2 dėina, 13.00 adīna, Šiauliū ėstuorėjės muziejou (Aušruos al. 47, Šiaulē).
DIEL KUO NUOGNĒ VERTA SOEIGUO DALĪVAUTĖ?
• Pėrma karta Šiauliūs‘ būs ruoduoms Daukonta Sėmuona puortrets,
nutapīts dailėninka J. Zenkevičiaus 1850 m.!
• Galiesėt ėšvīstė šiauliškiu dailėninku B. Šaltė ėr K. Užuota tapītus Daukonta puortretus!
• Būs galėmībė pačiupinietė patėis Daukonta dėrbta ėr nauduota krasė (kriesla)!
• Pasėklausīsėt jaunėma skaitīmu, dainū ėr mozėkas!
• Ėšgėrsėt ėstuorėkės R. Trimuonienės pranešėma „Šiaulē – Žemaitėjės admėnėstracinis cėntros“!
• Ėšgėrsėt kalbininka J. Pabriežas pranešėma „Daukonta asmenībės švėisa“!
• Sudalīvausėt ėstuorėniamė muomėntė – Šiauliū „Aušruos“ moziejaus ėr Šiauliū žemaitiu kultūras draugėjės „Saulaukis“ bėndradarbiavėma sotartėis pasėrašīmė!
• Sožėnuosėt aplė Šiauliū žemaitiu kultūras draugėjės „Saulaukis“ 2022-2023 m. veikluos rezoltatus, patvirtinsėt naujė valdība!
• Pamatīsėt ėr duovėnū gausėt unikali žemaitėška kalėnduorio 2024-ims metams!
„Nieks nemīliejė daugiau tievīnės Lietuvuos ož Daukonta; vėsė anuo raštā kvėpoun tou meilė. Ateitėis dvasė Daukonts atspiejė…“
Tēp aplė Daukonta Sėmuona rašė J. Šliūps pėrmame „Aušruos“ numerie 1883 metās
(citatas vertėms i žemaitiu kalba – soeigas uorganizatuoriu)
GERBAMĖ PRIETELĒ, SOSĖTĖKEM ŽEMAITIU SOEIGUO, PAKVĖPOUKEM KARTO MEILĖ GIMTĀJĒ ŽEMĒ ĖR ANUOS ĖSTUORĖJĒ!
Nuošėrdē –
Šiauliū žemaitiu kultūras draugėjės „Saulaukis“ valdība, 2023

Kalėdų eglės įžiebimo šventė
2023-12-02 17:00 | Prisikėlimo aikštė
Gruodžio 2 d. 17 val. Prisikėlimo aikštėje bus įžiebta pagrindinė Šiaulių miesto eglė.
Renginyje numatytas muzikinis šviesų šou, kuriame dalyvaus ritmo grupė „Ritmas kitaip“, Živilė Gedvilaitė, Mantvydas Riškus (renginio režisierė Lina Jankauskaitė-Peleckienė) ir grupės „Biplan“ koncertas.
Renginio trukmė: ~1 val.
Daugiau informacijos: https://www.siauliukc.lt/news/2527/63/Siauliuose-sventiniai-stebuklai-prasides-gruodzio-2-aja/
Visa kalėdinių ir naujamečių renginių programa čia: https://www.siauliukc.lt/news/2500/63/Kalediniu-ir-naujameciu-renginiu-Siauliuose-programa/

Koncertas "ABBA akustiškai"
2023-12-03 15:00 | Chaimo Frenkelio viloje
Atraskite legendinės grupės ABBA dainas iš naujo!
Analogų Lietuvoje neturintis projektas kviečia į šiltus, jaukius, nostalgiškus ir šviesius koncertus. Legendinės grupės ABBA dainos suskambės kitaip! Nuostabios, laiko patikrintos melodijos ir magiškas atlikimas.
Justa Rubežiūtė – muzikinio teatro atstovė, aktorė bei dainininkė. Pamilti miuziklo žanrą paskatino mokykla, o laikui bėgant ir studijos Vilniaus kolegijoje bei Kauno muzikos akademijoje. Justa atliko pagrindinius vaidmenis MIDI roko operoje „Riba“, „T prie M“ teatro miuzikluose „Velnio nuotaka“, „Marry Poppins“ , „Liūtas karalius“, „Vilnius – Pasakų miestas“, „Žemė“, „Vilniaus klasikos“ teatro muzikiniame spektaklyje „Spyruoklinis kareivėlis“.

Penkerius metus dalyvavo grupės „Medus“ koncertinėje veikloje, kur kūrė dainuojamosios poezijos kūrinius ir išleido debiutinį albumą „JI“. Taip pat atlikėja koncertuoja kaip back vokalistė įvairiuose televizijos projektuose, tokiuose kaip „Eurovizija“, „Sidabrinės gervės“, „Lietuvos Balsas“, „Šok su manimi“ bei yra gospel ansamblio „Vilnius Voices“ dalis.

Domantas Gasiūnas – multiinstrumentalistas, grojantis įvairiausių žanrų muziką, nuo dainuojamosios poezijos iki roko, pop ir miuziklų.

Šokių vakaras. Groja grupė „Šiaurės pašvaistė“
2023-12-03 17:00 | Šiaulių kultūros centro Pramogų salė „Maksas“ (Aušros al. 31)
Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro pramogų salė „Maksas“ (Aušros al. 31)

2023 m. gruodžio 3 d. 17 val.

5 Eur

Gruodžio 3 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu šokėjus linksmai praleisti laiką kvies grupė „Šiaurės pašvaistė“.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Renginio trukmė: ~3 val.
